Nørresundby Bank har tirsdag aflagt det bedste halvårsregnskab siden år 2008.

Banken fik et resultat før skat på 49,1 millioner kroner. Det er tre gange bedre end sidste års resulatat. Det er især bankens stigende indtægter, kursreguleringer og nedskrivninger samt et faldende omkostningsniveau, der er årsag til det pæne regnskab. Og bestyrelsen er også fint tilfreds og kalder regnskabet tilfredsstillende. På baggrund af regnskabet fastholder banken nu forventningerne til hele 2012.